Gudfaren 2

***Gudfaren del 2*** (originaltittel: *The Godfather Part II*) er en amerikansk drama- og gangsterfilm fra 1974 regissert av Francis Ford Coppola. Dette er film nummer to av tre i Coppolas mafiaepos. Filmen forteller to historier på én gang: Den ene historien følger Michael Corleone fra han blir don til hans makt når toppen. Den andre historien forteller om den unge Vito Corleone som flykter fra Sicilia til New York – og som arbeider seg opp fra å være en enkel butikkmedarbeider til en av byens fremste mafiabosser. Den ble produsert av Paramount med manus av Coppola og Mario Puzos etter Puzos roman.  Hovedrollen spilles av Al Pacino, mens andre fremtredende roller spilles av Robert De Niro, Robert Duvall, Diane Keaton, Talia Shire, John Cazale og Lee Strasberg.

*Gudfaren 2* er oppfølger til *[[Gudfaren]]* fra 1972, men kan også sees på som en såkalt «prequel» ved at betydelige deler av handlingen foregår forut for den første filmen. Begge filmene ble svært populære og med store innflytelse. *Gudfaren 2* var i 1974 den sjette mest innbringende i USA, mens *Gudfaren* var den mest innbringende lanseringsåret og en av de mest innbringende noen gang.

Den ble tildelt seks Oscar, inkludert for beste film (som den første tildelt en oppfølger). Oppfølgeren regnes som den mørkeste og mest alvorstunge av de to filmene. Senere filmer og fjernsynsserier, blant annet *[[Sopranos]]*, med mafiatema er i stor grad inspirert av Gudfaren-filmene. På IMDbs topp 250 filmer (stemt frem av brukere) rangeres *Gudfaren 2* på fjerdeplass mens *Gudfaren* er på andreplass (per februar 2026). Den hadde premiere 12. desember 1974.

## Produksjon
Coppola tjente en liten formue på *Gudfaren* som var en kommersiell suksess. Paramount ønsket oppfølgeren klar til den lukrative julesesongen 1974. Mye av de nyeste delen av historien ble funnet på av Coppola og tilføyde historien i Puzos opprinnelige roman. Puzos roman ble utgitt i 1969 og har solgt i over 20 millioner kopier. Coppola nølte med å ta på seg oppdraget med denne oppfølgeren og anbefalte i stedet Martin Scorsese. Coppola sa ja da Paramount gikk med på å inkludere lange deler om den unge Vito Corleones liv med De Niro i rollen. Elia Kazan ble vurdert til rollen som Hyman Roth. Marlon Brando krevde så stort honorar at han ble utelatt fra oppfølgeren. Richard Castellano ble utelatt fordi han krevde stort honorar og rett til å skrive om dialogen. 

Innspilling ved Lake Tahoe (på Henry J. Kaisers tidligere eiendom) begynte i oktober 1973. Little Italy i New York i 1918 ble gjenskapt på East Sixth Street på Lower Manhattan og scener som skulle forestille Cuba på 1950-tallet ble i 1974 innspilt i Santo Domingo. Landsbyen Taormina ble brukte til innspilling av scener som forestilte landsbyen Corleone. Det store fiskemarkedet i Trieste i Italia forestilte immigrantmottaket på Ellis Island og han brukte innbyggere i byen som statister for å ligne mest mulig på europeisk immigranter til USA. Innspillingen som ble avsluttet til sommeren tok 102 dager og kostet 13 millioner dollar i 1974; i tillegg til innspillingen var det omfattende arbeid med scenografi og tilretteleggingen. 

Fotograf Gordon Willis medvirket på *Gudfaren* og *Gudfaren 2*. Vito Corleons barndom og ungdom ble filmet i en alderdommelig gulaktig fargetone for å skille fortiden fra nåtid. Klippingen av de kompliserte historien pågikk utover høsten 1974. Opprinnelig vekslet Coppola mellom nåtid og fortid 20 ganger, men endret dette til 11 ganger i den endelige klippingen.

Flere sentrale skuespillere hadde samme roller i oppfølgeren (Pacino, Keaton, Duvall, Cazale). Robert De Niro ble valgt til å fremstille den unge Vito Corleone. Som ung hadde De Niro studert Marlon Brandos stil og gjenskapte Brandos avmålte bevegelser og rolige, overbevisende stemmer. Rollen ble hans store gjennombrudd som skuespiller. Rollen som Hyman Roth ble fremstilt av Lee Strasberg og var inspirert av den kjente jødiske gangsteren Meyer Lansky. Dette var en av meget få filmroller Strasberg gjorde. Marlon Brando (som spilte rollen som den aldrende Vito Corleone i den første filmen) medvirker ikke siden karakteren i denne kun fremstilles som barn og ung voksen, der De Niro spiller ham som ung voksen. De Niro snakket hovedsakelig italiensk i filmen og tok språkkurs for å lære siciliansk; han besøkte Sicilia for å få innblikk i kulturen og folket der.

Carmine Coppola, regissørens far, og Nino Rota sto for musikken. Talia Shire, Coppolas søster, og hans datter Sofia Coppola (lite barn på skip) medvirket. Roger Corman opptrådte cameo som en navnløs senator. Harry Dean Stanton medvirket i en liten rolle som FBI-agent. Tony Sirico, kjent fra *Sopranos*, hadde en liten ukreditert opptreden som statist. Dominic Chianese medvirket i både *Gudfaren 2* og *Sopranos*. Roman Coppola (født 1964), regissørens sønn, medvirket ukreditert som Sonny Corleone som barn. Vincent Coppola, en slektning av regissøren, hadde en liten rolle som gateselger. 

## Historie

De tre filmene i serien følger en innvandrerfamilie fra Sicilia mellom brutal gangstervirksomhet og respektabel rik familie. *Gudfaren 2* begynner der *[[Gudfaren]]* sluttet der Michael Corleones løytnanter viser ham ære og lojalitet. Den første historien i *Gudfaren del 2* følger Michael Corleone på 1950-tallet (inkludert scener fra den cubanske revolusjonen); den andre historien er en serie flashback-sekvenser som følger hans far, Vito Corleone, fra hans barndom i Sicilia og til etableringen av den kriminelle «Corleone»-familien i New York og fødslene til Michael og hans søsken. Filmen ender med at Michael Corleone har mistet alt han verdsatte unntatt ubestridt autoritet. Michael som var den mest begavede av Vitos sønner, hadde blitt kald, hensynsløs og besatt av makt. Filmen viser blant annet den foreldreløse Vito Andolini som ankommer Ellis Island og ved en misforståelse blir registrert som Vito Corleone. Filmen viser at Vito som ung voksen reiser tilbake til Sicilia for å hevne drapet på foreldrene. Mafiaen hadde bakgrunn i de hemmelige foreningene dannet som motstand mot jordeierne på Sicilia, de italienske innvandrerne organiserte seg til dels på samme måte i USA.

## Mottakelse

*Gudfaren 2* ble ikke en like stor kommersiell suksess som forløperen, men fikk svært god omtale av filmkritikerne. Mens Puzos bok legger vekt på plot og handling, er Coppolas film visuelt rik og opera-aktig. Filmen er lang (over 3 timer) der sentrale temaer utspiller seg i langsomt tempo. Temaer kjent fra italiensk opera på 1800-tallet (ære, lojalitet, hevn og forræderi) er gjennomgående. Alle filmene i trilogien har en lang scene fra et selskap tidlig i filmen. Scener med brutale drap veksler med scener fra ordinært liv. Kameraføringen er rolig og klassisk slik at mise en scène, tablåer og detaljrikdom blir prioritert fremfor montasje og klipping. Filmen fremstiller Michael Corleone delvis som helt og delvis som monster. 

*[[Time (magasin)|TIMEs]]* anmelder skrev at Al Pacino ikke appellerer til publikums sympati, men gjennom behersket spill dominerer han filmen og antyder følelsene under overflaten. Filmen kontrasterer Michaels bestrebelse på kontroll over virksomheten ved kryssklipping til farens ankomst fra Sicilia som guttunge. Strasberg debuterte på film 73 år gammel og fikk god kritikk for sin finstemte fremstilling av mafiasjefen Hyman Roth.

Roger Ebert beskrev filmen som en samling gode scener og godt skuespill, men med rotete fortelling.

### Publikum
I følge The Numbers ble *Gudfaren 2* den sjette mest innbringende filmen i USA i 1974 (med over 30 millioner solgte billetter). Til sammenligning ble den første filmen den mest innbringende filmen i USA i 1972 (med over 78 millioner solgte billetter).

## Priser og nominasjoner
I tillegg til Robert De Niros Oscar for beste birolle (hans første Oscar), vant Gudfaren del 2 også i kategoriene beste film og beste regi. Al Pacino ble nominert til Oscar for både *Gudfaren* og *Gudfaren 2*.

## Rolleliste

* Al Pacino – don Michael Corleone
* Robert De Niro – unge Vito Corleone
* Robert Duvall – Tom Hagen
* Diane Keaton – Kay Adams
* John Cazale – Fredo Corleone
* Talia Shire – Connie Corleone
* Michael V. Gazzo – Frank Pentangeli
* Lee Strasberg – Hyman Roth
* G. D. Spradlin – Senator Pat Geary
* Morgana King – Carmela Corleone
* Maria Carta – Vitos mor
* Bruno Kirby jr – Peter Clemenza (som ung)
* Oreste Baldini – Vito Andolini (Vito som gutt)
* Danny Aiello – Tony Rosato
* Dominic Chianese – Johnny Ola

## Referanser


## Eksterne lenker
*